དེ་ཡང་ཐོག་མར་དྲི་མེད་ཞིང་སྐྱོང་རིག་འཛིན་འཇིགས་མེད་མགོན་པོ་ནི་དུས་རབས་བཅུ་བདུན་པར་སྐུ་འཁྲུངས་ཤིང་།རིག་འཛིན་འཇིགས་མེད་གླིང་པ་གཙོར་མཛད་ཀྱི་སྐབས་དེའི་རྙིང་མའི་བླ་ཆེན་གང་མང་གིས་ཞིང་སྐྱོང་རིག་འཛིན་བདུད་འདུལ་རྡོ་རྗེའི་ཡང་སྲིད་དུ་ཐུགས་ཐག་བཅད་པ་དང་།དགེ་རྩེ་མ་ཧ་པཎྜི་ཏས་ཀཿཐོག་དགོན་དུ་གདན་དྲངས་ཤིང་གསེར་ཁྲིར་མངའ་གསོལ་མཛད།དགེ་རྩེ་པཎ་ཆེན་དང་ངེས་དོན་སི་ཏུ་ཆོས་ཀྱི་སེང་གེ་སོགས་སྐྱེས་ཆེན་མང་པོ་ལས་བཀའ་གཏེར་སྤྱི་དང་།ཁྱད་པར་གཏེར་ཆེན་བདུད་ཀློང་གཉིས་ཀྱི་དབང་ལུང་ཁྲིད་བཅས་ཡོངས་རྫོགས་གསན་ནས་ཐེག་དགུའི་ཆོས་མཛོད་རྒྱ་མཚོར་མངའ་དབང་འབྱོར་ཏེ་བཤད་སྒྲུབ་ལས་ཀྱི་འཁོར་ལོ་གསུམ་ལ་བྱ་བ་རྒྱ་ཆེར་མཛད།